2020. gada 7. aprīlī Noteikumi Nr. 190

Rīgā (prot. Nr. 22 4. §)

**Grozījumi Ministru kabineta 2018. gada 17. jūlija noteikumos Nr. 421 "Kārtība, kādā veic gadskārtējā valsts budžeta likumā noteiktās apropriāciju izmaiņas"**

Izdoti saskaņā ar

[Likuma par budžetu un finanšu vadību](https://likumi.lv/ta/id/58057-likums-par-budzetu-un-finansu-vadibu)

[9.](https://likumi.lv/ta/id/58057-likums-par-budzetu-un-finansu-vadibu#p9) panta trīspadsmitās daļas  
1. un 2. punktu, [9.1panta](https://likumi.lv/ta/id/58057-likums-par-budzetu-un-finansu-vadibu#p9.1%C2%A0) pirmo daļu un  
12. panta otro daļu

Izdarīt Ministru kabineta 2018. gada 17. jūlija noteikumos Nr. 421 "Kārtība, kādā veic gadskārtējā valsts budžeta likumā noteiktās apropriāciju izmaiņas" (Latvijas Vēstnesis, 2018, 142. nr.; 2019, 191. nr.) šādus grozījumus:

1. Papildināt noteikumus ar 24.6. apakšpunktu šādā redakcijā:

"24.6. valsts budžeta līdzfinansējumu atvasinātai publiskai personai, kas ir projekta partneris, Eiropas Reģionālā attīstības fonda iniciatīvas programmas "Urban Innovative Actions" projekta "Eiropas nākamās paaudzes mikro pilsētas" īstenošanai atbilstoši projekta nosacījumiem, ja ir pieņemts attiecīgs Ministru kabineta lēmums. Iesniedzot pieprasījumu, ievēro šo noteikumu 29. punktā minētos nosacījumus par izmaksu attiecināmību."

2. Papildināt 29. punktu aiz skaitļa "24.4." ar vārdu un skaitli "un 24.6.".

Ministru prezidents A. K. Kariņš

Finanšu ministrs J. Reirs